Diari Oficial de la Generalitat Valenciana


Sumari del DOGV 6012, del 13-05-2009 (2009/5181)

RESOLUCIÓ de 17 d'abril de 2008, de la Direcció General per al Canvi Climàtic, per la qual s'atorga a l'empresa Bestile, SL, l'autorització ambiental integrada per a una indústria de fabricació de productes ceràmics mitjançant enfornada al terme municipal de l'Alcora. Expedient número 054/05 IPPC.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5181


Data del document
:   17-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * ceràmica
    * empresa privada

RESOLUCIÓ de 17 d'abril de 2008, de la Direcció General per al Canvi Climàtic, per la qual s'atorga a l'empresa Bestile, SL, l'autorització ambiental integrada per a una indústria de fabricació de productes ceràmics mitjançant enfornada al terme municipal de l'Alcora. Expedient número 054/05 IPPC. [2009/5181]  
Vistos els documents que es troben en l'expedient 054/05 IPPC, instruït a instàncies de l'empresa Bestile, SL, a fi d'obtenir l'autorització ambiental integrada per a una indústria de fabricació de productes ceràmics mitjançant enfornada, s'emet aquesta resolució de conformitat amb els següents  
Antecedents de fet  
Primer. Amb data 25 de maig de 2005, Enrique Carceller Aguilella, en representació de l'empresa Bestile, SL, amb CIF B-12331377 i amb emplaçament a la partida de la Torreta, s/n, de l'Alcora (Castelló), presenta a la Conselleria de Territori i Habitatge una sol·licitud d'autorització ambiental integrada per a una indústria de fabricació de productes ceràmics mitjançant enfornada, que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament de l'Alcora amb data 3 de novembre de 2004.  
Segon. Amb data 15 de juny de 2005 s'oficia un requeriment a l'empresa, en el qual se li indica, entre altres coses, que especifique la capacitat de producció corresponent a les dues fases d'execució de la indústria: la fase I, que comprén dos forns existents i la fase II, que comprén l'ampliació amb nous forns i l'eliminació d'un dels existents. Així mateix, se li indica que en cas que resulte afectada per la Llei 6/2001, de 8 de maig, de modificació del Reial decret legislatiu 1302/1986, d'avaluació d'impacte ambiental, ha de presentar el corresponent estudi d'impacte ambiental.  
La documentació sol·licitada es rep a la Conselleria de Territori i Habitatge amb data 22 de juliol de 2005.  
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada a fi que emeten informe sobre la idoneïtat d'aquesta quant als aspectes de la seua competència.  
Quart. Amb data 19 d'agost de 2005 es rep un informe de l'Àrea d'Avaluació Ambiental, amb requeriment de documentació; el 30 d'agost l'Ajuntament de l'Alcora emet un informe favorable respecte a la idoneïtat de la documentació presentada; amb data 27 de setembre la Confederació Hidrogràfica del Xúquer emet un informe, en què sol·licita documentació addicional en matèria tant d'aigües residuals, industrials i sanitàries com pluvials.  
Cinqué. Amb data 14 de desembre de 2005 l'empresa aporta tota la documentació requerida, necessària per a la tramitació de l'expedient.  
Entre la documentació presentada es troba l'informe preliminar de situació del sòl que estableix el Reial decret 9/2005, de 14 de gener, sobre sòls contaminats, que es remet a l'òrgan competent en la matèria, a l'efecte que n'informe sobre la idoneïtat.  
Sisé. Amb data 16 de gener de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març i se'n publica l'anunci en el Diari Oficial de la Generalitat Valenciana (DOGV núm. 5177).  
Durant aquest període no es presenten al·legacions al projecte, ni a aquesta Conselleria ni a l'Ajuntament de l'Alcora. En l'expedient consta el certificat de la informació pública.  
Seté. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, sobre l'adequació del projecte a tots aquells aspectes de la seua competència.   
Vuité. L'Ajuntament emet un informe amb data 12 d'abril de 2006 en què fa referència a les ordenances vigents en matèria de qualitat de l'aire, sorolls i vibracions, i indica que Bestile, SL, disposa de la corresponent dispensa d'abocament que prescriu l'ordenança municipal reguladora d'abocaments líquids residuals.  
Nové. Amb data 21 de juny de 2006 la directora general de Gestió del Medi Natural dicta la declaració d'impacte ambiental, en la qual estima acceptable, només a l'efecte ambiental, el Projecte per a la instal·lació d'una indústria per a la fabricació de taulells ceràmics, promoguda per Bestile, SL, implantada a la partida de la Torreta, s/n, del terme municipal de l'Alcora (Castelló), en els termes que estableix el projecte, l'estudi d'impacte ambiental i la resta de documentació que es troba en l'expedient, en compliment de la legislació mediambiental vigent, sempre que es complisquen una sèrie de condicions imposades en l'esmentada declaració d'impacte ambiental.  
Deu. Amb data 16 d'agost de 2006 la Confederació Hidrogràfica del Xúquer emet un informe d'adequació en relació amb la gestió de les aigües residuals sanitàries i industrials, en què requereix nova documentació aclaridora, que l'empresa esmena el 29 de setembre.  
D'altra banda, respecte a les aigües pluvials es considera justificat per part de l'empresa que no és necessària la instal·lació d'una bassa de recollida.  
Posteriorment, aquest organisme ha emés nous informes en dates 25 de juny i 21 de novembre de 2007, en què manifesta la insuficiència de la documentació presentada pel titular per a justificar la gestió declarada per a les aigües residuals sanitàries i no queda acreditada la inexistència d'abocaments a domini públic hidràulic. El contingut dels esmentats informes es comunica al titular a l'efecte que aporte les degudes justificacions.  
Onze. Amb dates 14 de març i 28 de maig de 2007, l'empresa presenta la documentació sol·licitada per aquesta Conselleria, en resposta a diversos requeriments efectuats pels organismes competents en matèria de residus i de contaminació atmosfèrica i acústica, que s'hi remet per a la seua valorització.  
D'altra banda, el 6 de març de 2008 el titular aporta la documentació justificativa respecte a la gestió de les aigües, sol·licitada per la Confederació Hidrogràfica del Xúquer.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric de la Direcció General per al Canvi Climàtic.  
Dotze. Amb data 11 d'abril de 2008 l'empresa manifesta la seua conformitat amb la proposta de resolució d'autorització ambiental integrada.  
Tretze. Amb data 16 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 054/05 IPPC de sol·licitud d'autorització ambiental integrada, promoguda per Bestile, SL.  
En aquesta comissió, la Confederació Hidrogràfica del Xúquer aporta l'informe favorable i condicionat al compliment d'una sèrie de prescripcions que han quedat incloses en aquesta resolució.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valencia  
\* \* \* \* \*  
na. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc,  
Primer  
Concedir a Bestile, SL l'autorització ambiental integrada per a una indústria de fabricació de productes ceràmics mitjançant enfornada, ubicada a la partida de la Torreta, s/n, de l'Alcora (Castelló), d'acord amb el projecte bàsic per a l'autorització ambiental integrada d'una activitat de fabricació de ceràmica, de 30 de setembre de 2004, subscrit per Agustín Balaguer Peñarrocha, i visat pel Col·legi Oficial de Perits i Enginyers Tècnics Industrials de València el 12 de gener de 2005, la qual queda inscrita en el Registre General d'Instal·lacions IPPC de la Comunitat Valenciana amb el número 167-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
\* \* \* \* \*  
Els valors límit d'emissió per als focus canalitzats descrits i la periodicitat de controls per una entitat col·laboradora en matèria de qualitat ambiental (ECMQA) seran els següents:  
(1) Per als focus d'origen en forns, el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
S'haurà de disposar de sistemes correctors de depuració de partícules, almenys els focus que evacuen corrents d'aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà mitjançant el control i registre continu, almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o els grups de productes que es fabriquen a cada instal·lació.  
d) Les concentracions mesurades sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de material resistent a l'atac àcid, d'acord amb la norma ISO 15.713:2006.   
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i la manipulació de materials pulverulents es realitzarà en les condicions següents:  
a) Es tancaran tots els sistemes de transport de matèries primeres pulverulentes en la fàbrica (cintes transportadores, catúfols, etc.).  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents es realitzarà en les condicions següents:  
a) Reducció de la resuspensió de pols deguda a la circulació interna de vehicles. Per a això, s'han de pavimentar els circuits adequats, mantenir netes les zones de circulació i limitar-hi la velocitat.  
b) Control a l'entrada i eixida del complex que els camions van coberts i tancats per a evitar vessaments i sobreeixements. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, es compliran els límits sonors externs establits en la Llei 7/2002 per a zones d'ús industrial, que són els següents:  
Diürn Nocturn  
70 dB(A) 60 dB(A)  
En un termini màxim de tres mesos després de l'obtenció d'aquesta autorització i posteriorment, almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes.  
3. Abocaments  
S'actuarà segons allò especificat en el projecte, de manera que es garantisca la inexistència d'abocament d'aigües residuals, industrials i domèstiques al domini públic hidràulic (abocament zero).   
3.1.Aigües residuals domèstiques  
Aquestes aigües provenen del consum d'aigua en lavabos i vestidors, i es canalitzen sense tractament fins a dues basses impermeables, des d'on es recullen mitjançant transport autoritzat per al seu abocament directe a EDAR, per a la qual cosa es disposa d'autorització d'abocament per part de les estacions depuradores de l'Alcora, Almassora, Onda-Betxí-Vila-real i Castelló de la Plana.   
Tant la bassa com els canals i les canonades pels quals es condueixen les esmentades aigües residuals estan constituïts per materials impermeables que eviten filtracions, de forma que no es mesclen en cap moment les sanitàries amb les aigües residuals d'origen industrial.  
3.2.Aigües residuals del procés industrial  
El consum d'aigua en el procés es concentra principalment en les línies d'esmaltatge i preparació de colors com també en les operacions de neteja i se'n generen aigües residuals que es condueixen a través d'una instal·lació de recollida distribuïda per tota la zona d'esmaltatge fins a una bassa d'emmagatzemament estanca. Aquesta bassa com també els canals i canonades pels quals es condueixen les aigües residuals, estan constituïts per materials impermeables que eviten filtracions.  
Les aigües residuals emmagatzemades a la bassa són recollides periòdicament per un gestor autoritzat, que fa la valorització mitjançant un procés de fabricació d'argila atomitzada.   
3.3. Condicions aplicables a la gestió de les aigües residuals generades per l'activitat  
S'haurà de remetre anualment, davant de l'òrgan competent per a l'atorgament de l'autorització ambiental integrada, totes les factures de retirada o els justificants acreditatius de la retirada de les aigües residuals que s'emmagatzemen en un depòsit impermeable per al seu posterior tractament per un gestor autoritzat, de manera que aquestes coincidisquen amb el volum generat.  
El titular de l'activitat està obligat a portar l'adequat manteniment de les basses o dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte, al domini públic hidràulic.  
D'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no alteració de les seues característiques qualitatives i la innocuïtat del seu abocament al domini públic hidràulic, si s'escau.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
3.4. Aigües pluvials  
Les aigües pluvials recollides de la coberta de les naus i de les soleres exteriors de la parcel·la, que es troben totalment pavimentades, s'evacuen mitjançant 3 punts diferents al voltant de Bestile, SL, d'acord amb les següents coordenades UTM, que corresponen a les aigües de pluja evacuades en cadascuna de les tres conques -vessants topogràfics- en què es divideix la parcel·la:  
Punt 1: 30; 0740058; 4438548  
Punt 2: 30; 0740262; 4438546   
Punt 3: 30; 0740249; 4438626 (servitud de pas entre Bestile, SL, i l'empresa limítrofa)  
La conca núm. 3 és l'única que disposa de canalització, perquè és la que recull l'aigua del carener de les naus.  
La documentació aportada justifica que no és necessària la instal·lació d'una bassa de recollida d'aigües pluvials perquè en cadascun dels punts s'evacuaran menys d'1 m³/s.  
D'altra banda, es realitza una neteja diària mitjançant agranadores de tota la parcel·la interior de l'empresa, per a evitar que es puga acumular brutícia que puga ser arrossegada per l'aigua de pluja. A més, no s'emmagatzemen substàncies pulverulentes a l'exterior que puguen originar arrossegaments de material.   
4. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat Reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
  
\* \* \* \* \*S'autoritza Bestile, SL per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre de fabricació detallat en l'annex I siga de l'entorn de 132.000 tones (6.600.000 m²) de producte, gres i revestiment en pasta roja.  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. L'emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent contaminat es gestionarà com a residu perillós o no perillós, en funció de la naturalesa del contaminant recollit.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
S'ha d'emplenar anualment la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.   
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14221:2004.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'han de comprovar en el control inicial que s'han realitzat les mesures previstes en el projecte.  
S'haurà de presentar la baixa en el Registre Industrial del forn Welco F22, junt a la sol·licitud d'autorització d'inici de l'activitat que s'estableix en l'apartat tercer d'aquesta resolució.  
8. E-PRTR  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.   
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 17 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Bestile, SL és una empresa dedicada a la fabricació de paviment i revestiment ceràmic mitjançant enfornada, que es troba ubicada al municipi de l'Alcora (Castelló), a la partida de la Torreta, s/n, i l'objecte d'aquest projecte és l'obtenció de l'autorització ambiental integrada per a les seues instal·lacions, que han sigut executades en 2 fases: la fase I, que comprén la instal·lació de dos forns de cocció que es troben legalitzats i en funcionament, i la fase II, que comprén bàsicament la instal·lació d'altres dos nous forns i donar de baixa un dels existents.  
La capacitat de producció final serà d'unes 400 tones al dia, la fabricació anual d'uns 6.600.000 m² de taulellets esmaltats, concretament gres i revestiments en pasta roja.  
El procés productiu segueix les etapes següents:  
- Recepció de la matèria primera  
Les argiles atomitzades s'adquireixen directament de les plantes atomitzadores i es descarreguen a la tremuja de recepció, des d'on es transporten fins a les sitges d'emmagatzemament. D'altra banda es reben els esmalts i colors, que arriben en sacs o recipients i es depositen al magatzem destinat a aquesta finalitat.  
- Preparació d'esmalts i colors  
Els colors es reben en pols o directament per a aplicar. Les pastes serigràfiques es preparen mesclant els colors amb vehicles adequats per a poder ser utilitzades en les esmaltadores.   
- Premsatge i assecatge  
L'argila atomitzada es transporta mitjançant elevadors i cintes fins a les tremuges d'alimentació de les premses hidràuliques, en les quals es produeix la conformació de la peça. A continuació, la peça conformada passa als assecadors ràpids.  
- Esmaltatge  
La peça seca es deposita a continuació sobre les línies d'esmaltatge, on rep les aplicacions serigràfiques que posteriorment li conferiran el seu aspecte final. Les peces esmaltades passen a les caixes d'emmagatzemament abans de l'entrada als forns.  
- Cocció  
Es realitza en tres forns monoestrat.  
- Selecció, encaixament i paletitzatció. Magatzematge i expedició  
Les peces cuites es calibren, seleccionen i paletitzen. Un control de qualitat del producte acabat permet l'ingrés en el magatzem d'expedicions.  
L'aigua utilitzada en la indústria prové de la xarxa municipal d'abastiment i s'utilitza en el procés industrial, principalment en les línies d'esmaltatge i preparació de colors com també en la neteja de les instal·lacions i l'ús sanitari.   
Les aigües residuals industrials es canalitzen fins a una bassa d'emmagatzemament estanca, de 70 m³ de capacitat, en espera de la seua retirada periòdica per part d'un gestor autoritzat (atomitzador). Les aigües sanitàries també es canalitzen, de forma independent a les industrials, fins a dues basses estanques, de 25 m³ i 40 m³, i després es traslladen mitjançant transport autoritzat a l'EDAR. Les aigües pluvials s'aboquen al terreny asfaltat de les instal·lacions.  
Quant a les emissions, els gasos de combustió procedents de forns i assecadors, que utilitzen com a combustible gas natural, s'emeten a l'exterior a través de xemeneies i es disposa de filtres de mànegues de via seca per a la depuració de partícules en les zones de recepció de matèries primeres, premsatge i esmaltatge. Existeix també un filtre general de neteja d'alta pressió.   
Des del punt de vista de la producció de residus, aquests són emmagatzemats adequadament, etiquetats i lliurats a un gestor autoritzat. La zona d'emmagatzemament es troba a l'exterior, disposa de coberta metàl·lica i solera de formigó, i té una cubeta per a la recollida de possibles vessaments.   
Els residus pulverulents s'emmagatzemen en sitges de rebuig per a evitar la seua dispersió, en espera de la seua recollida per un gestor autoritzat.  
Els recipients de plàstic que han contingut els esmalts es retornen al proveïdor per a la seua reutilització dins d'un sistema de depòsit, devolució i retorn.